Diari Oficial de la Generalitat Valenciana


Sumari del DOGV 9101, del 07-06-2021 (2021/5726)

Bases específiques per a la provisió en propietat de places de personal funcionari, tècnic o tècnica d'administració especial, psicòleg o psicòloga (grup A1).
--------------------------------------------------------------------------------------------------------------------------------------------------------------

### Dades del document

Número de DOGV
:   9101

Data del DOGV
:   07-06-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/5726


Data del document
:   21-05-2021

Organisme emissor
:   Ajuntament de Tavernes de la Valldigna

Tipus de document
:   Anunci

Descriptors 

:   * Tavernes de la Valldigna
    * concurs administratiu

Bases específiques per a la provisió en propietat de places de personal funcionari, tècnic o tècnica d'administració especial, psicòleg o psicòloga (grup A1). [2021/5726]  
Mitjançant Decret 671195460 de 29 de març de 2021, de la Regidoria Delegació de Personal s'ha resolt el següent:  
  
«Primer. Aprovar les següents bases específiques:  
Bases específiques que han de regir el procés de selecció per la provisió en propietat de places de personal funcionari, tècnic d'administració especial psicòleg (grup A1), pel torn de promoció interna restringida, incloses en l'oferta pública d'ocupació de l'Ajuntament de Tavernes de la Valldigna.  
  
1. Objecte de la convocatòria  
Aquests bases específiques tenen per objecte desenvolupar les previsions fetes en les bases generals que han de regir les convocatòries dels processos per a la selecció de les places incloses en les distintes ofertes d'ocupació pública de l'Ajuntament de Tavernes de la Valldigna, aprovades mitjançant Decret de data 10 de maig de 2005. Aquestes bases van ser publicades en el Butlletí Oficial de la Província (BOP) de data 15 de juny de 2005, així com en el Diari Oficial de la Generalitat Valenciana (DOGV) de data 22 de juny de 2005 (exp. 4-053/2005).  
Des de l'aprovació, aquests bases han estat modificades per tal d'ajustar-les a les normes legals posteriors i a la casuística i pràctica administrativa adequada en les següents ocasions:  
  
Data decret de modificació Expedient Publicació al BOPV Publicació al DOGV  
25 de juny de 5123 2-766/2007 11 juliol 2007 8 agost 2007  
10 de maig de 2794 0-557/2010 27 maig 2010 26 maig 2010  
31 d'octubre de 6746 6-623/2011 15 novembre 2011 8 novembre 2011  
27 de gener de 8004 5-336/2011 27 febrer 2012 24 febrer 2012  
6 de març de 0911 8-491/2018 5 abril 2018 9 abril 2018  
  
  
Principalment, l'objecte d'aquests bases específiques és regular el procés selectiu per a la provisió en propietat de les places de funcionari, tècnic d'administració especial psicòleg, subgrup A1, incloses en l'oferta d'ocupació pública d'aquest ajuntament.  
Les característiques de la plaça actualment inclosa en l'NJK 4562, són les següents:  
  
Denominació: psicòleg.  
Naturalesa: personal funcionari.  
Grup: equiparat al subgrup A1 (art. 76 TRLEBEP).  
Escala: administració especial.  
Subescala: tècnica.  
Classe: superior.  
Categoria: ---.  
Nombre de vacants: una (1 en UTY 9656; BOP 02.03.2020 i DOGV 09.03.2020).  
Torn de selecció: Torn de promoció interna restringida.  
Procediment de selecció: concurs oposició.  
  
En el supòsit de no procedir a cobrir la plaça vacant mitjançant el torn de promoció interna restringida, no es procedirà a cobrir-la mitjançant el torn lliure o altre torn de selecció. Donat aquest cas, l'Ajuntament deixarà sense cobrir la plaça vacant mentre el lloc de treball corresponent estiga proveït per la persona educadora social (subgrup A2) que actualment l'ocupa amb caràcter definitiu.  
Per tractar-se de places convocades pel torn de promoció interna restringida, no correspon fer cap declaració respecte del que preveu el Pla d'Igualtat entre Homes i Dones del Personal Empleat al servei d'aquest ajuntament en relació al sexe infrarepresentat en el total del personal adscrit a aquest tipus de places en aquest ajuntament.  
  
  
2. Legislació aplicable  
En tot el que no preveuen aquests bases, s'aplicaran les bases generals que han de regir les convocatòries de les proves selectives per a la selecció de les places incloses en les distintes ofertes d'ocupació pública de l'Ajuntament de Tavernes de la Valldigna, així com el que estableixen les disposicions mencionades en les bases generals i altres normes que hi siguen aplicables.  
  
3. Requisits dels aspirants  
Les persones aspirants han de tenir els següents requisits:  
- Estar en possessió del títol de llicenciat en Psicologia, o bé del títol universitari oficial de grau en Psicologia o equivalent, o en condicions d'obtindre'l en la data en què acabe el termini de presentació de sol·licituds.  
En tot cas, l'equivalència haurà de ser aportada per l'aspirant per mitjà de certificat expedit a aquest efecte per l'Administració competent en cada cas. En el cas de titulacions obtingudes en l'estranger s'haurà d'estar en possessió de la credencial que acredite la seua homologació o convalidació, si és el cas.  
- Estar ocupant plaça en propietat com a personal laboral fix en l'Ajuntament de Tavernes de la Valldigna i estar enquadrat en el grup professional A, subgrup A2, com a educadora social, amb una antiguitat mínima de dos anys com a personal laboral fix en el grup, subgrup, escala o categoria indicats, en situació de servei actiu o assimilat i tenir assignada la titularitat del lloc de treball de l'RLT amb codi I019, tal com preveuen els PORH de l'Ajuntament vigents (exp. 4-147/2019).  
  
- Tindre complits setze anys i no superar l'edat màxima de jubilació forçosa.  
- Tenir la nacionalitat espanyola, sense perjudici del que s'estableix a l'article 57 del text refós de la Llei de l'Estatut Bàsic de l'Empleat Públic (TRLEBEP).  
- No patir malaltia, ni estar afectat per limitació física o psíquica incompatible amb l'exercici de les funcions pròpies de les places convocades, o que les impossibilite.  
- No haver estat separat, mitjançant expedient disciplinari, del servei de cap administració pública, ni estar inhabilitat per a l'exercici de les funcions públiques, ni estar complint la sanció ferma d'ocupació i sou del seu lloc de treball com empleat públic.  
  
4. Pagament dels drets d'examen  
Qui vulga participar en les corresponents proves d'accés, haurà de sol·licitar-ho mitjançant la Qui vulga participar en les proves d'accés ha de sol·licitar-ho mitjançant la instància corresponent, amb el pagament dels drets de participació en el procés selectiu, tot això de conformitat amb l'ordenança fiscal reguladora de la taxa per a la realització de proves selectives d'accés a la funció pública, sense que calga incorporar-hi el justificant de pagament, la qual cosa comprovaran d'ofici els serveis municipals.  
El pagament de la taxa de participació en les proves selectives s'ha de fer dins del termini de presentació de sol·licituds. L'aspirant que no pague les taxes, o les pague fora d'eixe termini, serà declarat exclòs de participar en el procés selectiu en les llistes d'aspirants admesos, per entendre que desisteix tàcitament de participar en el procés de selecció.  
  
  
5. Proves selectives  
El procés selectiu constarà de dues fases: oposició i concurs.  
La fase d'oposició serà prèvia a la valoració de la fase de concurs.  
  
A) Oposició.  
Els exercicis de la fase d'oposició són els següents:  
- Primer exercici: (teòric-pràctic). De caràcter obligatori i eliminatori.  
Aquest exercici consistirà en la superació de 2 proves, una de caràcter teòric i l'altra de caràcter pràctic.  
La puntuació màxima a obtenir en aquest exercici serà de 45 punts, i serà necessari per a superar-lo una puntuació igual o superior a 22,50 punts, així com haver obtingut la puntuació mínima per a superar cadascuna de les proves en què consisteix l'exercici.  
1.A) Prova teòrica: obligatòria i eliminatòria. Prova tipus test.  
Consistirà en la realització d'una prova de coneixements referida als continguts del programa temari de les bases, a través d'un qüestionari de 60 preguntes tipus test amb 3 respostes alternatives de les quals sols una serà la resposta correcta.  
El temps de duració de l'exercici serà determinat pel tribunal immediatament abans de començar l'exercici segons la dificultat de la prova plantejada.  
Les respostes en blanc o incorrectes no penalitzaran ni descomptaran cap puntuació.  
La qualificació d'aquest exercici serà de 0 a 15 punts, i caldrà obtenir-ne un mínim de 5,25 per superar-lo.  
1.B) Prova pràctica: obligatòria i eliminatòria.  
Consistirà a resoldre per escrit o mitjançant treballs pràctics dos supòsits pràctics a triar entre tres supòsits que plantejarà el tribunal immediatament abans del començament de la prova, amb un nivell de dificultat adequat al nivell de les places convocades i relacionat amb les tasques pròpies de la plaça que es convoca i el temari de la convocatòria. Els supòsits plantejats versaran sobre la matèria dels temes enumerats en el temari d'aquesta convocatòria.  
Per a resoldre els supòsits plantejats, s'utilitzarà l'ordinador personal de cada aspirant, amb els programes d'ofimàtica, gestió documental o gestió d'expedients que siguen necessaris. En eixe cas, no es valorarà cap exercici si no està resolt en suport informàtic.  
  
Igualment, en vista de les característiques de l'exercici proposat, els aspirants podran servir-se en aquesta prova dels textos legals, comentaris doctrinals, llibres de consulta, bases de dades legislatives o de jurisprudència o qualssevol altres publicacions en paper o format digital que puguen utilitzar normalment en l'exercici del seu treball.  
Aquesta prova serà avaluada entre 0 i 30 punts, i seran eliminats els aspirants que no obtinguen una puntuació mínima de 10,50 punts.  
- Segon exercici. (valencià) De caràcter obligatori i no eliminatori.  
  
Consistirà en la valoració pel tribunal dels coneixements de valencià dels aspirants, relacionats amb les funcions pròpies de la plaça convocada.  
La duració serà establida pel tribunal en vista de la dificultat de l'exercici proposat; la dificultat s'adequarà a la categoria i nivell del perfil lingüístic de la plaça que es convoca.  
Aquesta prova serà escrita i consistirà en la redacció d'un text proposat pel tribunal qualificador que tindrà relació amb les tasques pròpies de la plaça convocada.  
Els exercicis escrits de redacció es valoraran mitjançant els següents criteris:  
Valoració gramatical (crèdit de punts: 11,250)  
Descomptaran 0,375 punts: errors en accents, dièresis, apostrofacions, contraccions, majúscules, errors de puntuació greus (que afecten la comprensió) o repetitius, etc.  
Descomptaran 0,495 punts: faltes d'ortografia (excepte les valorades en l'apartat anterior), de morfosintaxi i de lèxic.  
- Com que hi ha limitació de text, la repetició d'un error comptarà tantes voltes com s'haja produït.  
Adequació (crèdit de punts: 3,750)  
- Es valorarà que la redacció s'ajuste al que es demana.  
- Es valoraran els recursos lingüístics emprats.  
- Si en la primera part es perden tots els crèdits, la segona no es valorarà.  
- Es penalitzarà superar el màxim de paraules escrites. Es descomptaran 0,03 punts per cada paraula que supere el màxim establert.  
Aquest exercici es qualificarà de 0 a 15 punts.  
  
B) Concurs:  
Una vegada acabada la fase d'oposició, tindrà lloc la valoració de la fase de concurs, entre aquells aspirants, que hagen superat la fase d'oposició.  
Els mèrits dels aspirants s'han d'enumerar juntament amb la sol·licitud de participació en les proves selectives, i han d'estar referits únicament als mèrits que els aspirants tenen fins a la data de finalització del termini de presentació de sol·licitud de participació en les proves selectives.  
Amb independència del que disposen les bases generals que hi siguen aplicables, per no contradir el que determinen aquestes bases específiques, els documents acreditatius dels mèrits de la fase d'oposició els presentaran únicament els aspirants que han superat la fase d'oposició.  
A aquest efecte, una vegada finalitzat l'últim exercici eliminatori de la fase d'oposició, juntament amb la publicació de l'anunci de les puntuacions corresponents, als aspirants que continuen en el procediment selectiu per haver superat els exercicis eliminatoris se'ls donarà un termini de 5 dies per a aportar els originals o la còpia compulsada dels mèrits enumerats juntament amb la sol·licitud de participació en les proves selectives. En les dependències del Registre d'aquest ajuntament es farà l'arreplega, registre, comprovació i compulsa dels mèrits declarats en el moment de presentació de la sol·licitud d'admissió en el procés i participació en les proves selectives.  
  
Sols es valoraran en la fase de concurs els mèrits degudament acreditats que es corresponguen amb els mèrits enumerats juntament amb la sol·licitud abans esmentada, que es presenten dins del termini de 5 dies abans esmentat, tot això sense perjudici de l'esmena o aclariment d'algun mèrit que siga requerida pel tribunal.  
Els mèrits que es valoren en la fase de concurs són els següents:  
a) Antiguitat: temps de prestació de serveis professionals com a funcionari o contractat laboral en qualsevol administració pública en qualsevol categoria.  
b) Experiència en la categoria de la plaça que es convoca: temps de prestació de serveis en places de la mateixa categoria a la de la plaça que es convoca, siga com a interí, comissió de serveis, millora d'ocupació o qualsevol altra forma de provisió.  
c) Experiència en llocs superiors als de la categoria de la plaça que es convoca: temps de prestació de serveis en places de superior categoria a la de la plaça que es convoca, siga com a interí, comissió de serveis, millora d'ocupació o qualsevol altra forma de provisió.  
d) Participació en altres proves selectives a places a les quals es promociona: per la superació de tot o part de processos selectius anteriors, siga en propietat o per a formació d'una borsa de treball de places de la mateixa categoria i naturalesa a la convocada.  
e) Titulacions complementàries: es valorarà estar en possessió de les titulacions que s'indiquen seguidament que siguen diferents de les que es presenta com a requisit d'accés. Sols es valorarà la titulació superior acreditada.  
f) Coneixements de valencià: únicament seran avaluables els certificats expedits per la Junta Qualificadora de Coneixements de Valencià, Escola Oficial d'Idiomes, Universitats o altres organismes oficials amb la deguda acreditació de l'equivalència.  
g) Altres mèrits: es valorarà de forma separada aquest apartat atenent als següents criteris:  
1. Habilitació per a treballs com a psicòleg.  
2. Treballs per compte propi o aliè com a psicòleg.  
3. Coneixement de llengües o idiomes comunitàries.  
4. Diversitat funcional.  
h) Cursos: es valorarà l'assistència i/o aprofitament a cursos amb certificat acreditatiu exprés, sempre que tinguen una relació estreta amb les activitats, coneixements i/o experiència propis de la plaça convocada, i estiga reflectida de manera expressa la seua duració en hores lectives. Igualment, en compliment del Pla d'Igualtat es valorarà la formació en matèria de gènere i igualtat.  
  
Mèrits a valorar Puntuació màxima Valoració  
a) Antiguitat 5 punts 0,025 punts per cada mes de serveis com a funcionari o contractat laboral en qualsevol administració pública en qualsevol categoria  
b) Experiència en la categoria de la plaça convocada 8,75 punts 0,25 punts per cada mes de serveis en places de la mateixa categoria a la de la plaça que es convoca, siga com a interí, comissió de serveis, millora d'ocupació o qualsevol altra forma de provisió.  
  
c) Experiència en llocs superiors 3,75 punts 0,10 punts per cada mes de serveis en places de superior categoria a la de la plaça que es convoca, siga com a interí, comissió de serveis, millora d'ocupació o qualsevol altra forma de provisió.  
  
d) Participació en altres proves selectives a places a les quals es promociona 5 punts Per haver superat en altra ocasió tot el procés selectiu en propietat: 5,00 punts  
  
Per haver superat el 1r exercici d'un procés selectiu en propietat o tot el procés selectiu per la formació d'una borsa de treball: 2,5 punts  
e) Titulacions 5 punts Grau Universitari, Llicenciat universitari, màster universitari, doctorat: 5,00 punts  
f) Valencià 5 punts Oral / Nivell A2 de l'MCER: 1,25 punts  
Elemental / Nivell B1 de l'MCER: 2,50 punts  
- -- / Nivell B2 de l'MCER: 3,125 punts  
Mitjà / Nivell C1 de l'MCER: 3,75 punts  
  
Llenguatge administratiu / sense equivalència de l'MCER: 4,375 punts   
Superior / Nivell C2 de l'MCER: 5,00 punts  
Es comptarà el certificat superior acreditat.  
g) Altres mèrits 2,5 punts 1. Habilitació per a treballs com a psicòleg.  
Aquesta habilitació es valorarà amb una puntuació de 0,60 punts.  
2. Treball per compte propi o alié com a psicòleg.  
Per cada mes complet de treball 0,02 punts fins a un màxim de 0,60 punts.  
3 Coneixement de llengües reconegudes en l'àmbit comunitari (màxim 1,50 punts):  
  
Es valoraran cada nivell del marc europeu segons la següent taula d'equivalències:  
Nivell Bàsic = Nivell A2 de l'MCER 0,50 punts  
Nivell Intermedi = Nivell B1 de l'MCER 0.75 punts  
Nivell Avançat = Nivell B2 de l'MCER 1,00 punts  
Nivell C1 = Nivell C1 de l'MCER 1,25 punts  
Nivell C2 = Nivell C2 de l'MCER 1,50 punts  
Es comptarà el certificat superior de cada llengua acreditada.  
4. Diversitat funcional (màxim 0,60 punts):  
Diversitat superior al 33 % 0,30 punts.  
Diversitat superior al 66 % 0,60 punts.  
h) Cursos 5 punts 0,0625 punts per hora de curs o acció formativa.  
Puntuació màxima 40 punts 40 % DEL TOTAL POSSIBLE (60 OPOSICIÓ - 40 CONCURS)  
  
  
Acreditacions: Per a valorar els mèrits referits han d'acreditar-se en la forma que a continuació es detalla:  
Els apartats a, b i c, s'acreditarà mitjançant certificat expedit per l'òrgan competent de l'administració on s'hagen prestat els serveis, que es detallarà per mesos complets de serveis prestats.  
  
d) Participació en altres proves selectives a places a les quals es promociona: mitjançant certificat expedit per l'òrgan competent de l'administració en el que es facen constar el detall de l'apartat de les bases que regulen els exercicis de la convocatòria, i si fa el cas, el concurs de mèrits, proves selectives realitzades per l'aspirant i puntuació en cada exercici realitzat, així com la naturalesa de les proves selectives per tal d'acreditar si es tracta de proves selectives per a la provisió en propietat o contractació laboral indefinida, o si pel contrari es tracta de proves selectives per tal de formar borses de treball.  
e) Titulacions: mitjançant l'aportació d'original o còpia degudament compulsada o electrònica autèntica del títol expedit per l'organisme públic competent.  
f) Coneixements de valencià: mitjançant l'aportació de l'original o còpia degudament compulsada o electrònica autèntica del títol expedit per la Junta Qualificadora de Coneixements de Valencià o altres organismes oficials, si fa el cas, original o còpia compulsada del títol equivalent, sempre que per part de l'aspirant s'acredite l'equivalència per organisme competent.  
g) Altres mèrits:  
1. Habilitació per a treballs com a psicòleg: títol de grau en psicologia o llicenciat en psicologia acompanyat del justificant de la col·legiació vigent com a psicòleg.  
2. Treball per compte propi o aliè com psicòleg: còpia del contracte de treball o altre document acreditatiu, tots dos acompanyats del document de temps i períodes de cotitzacions a la seguretat social en el grup cotització 01.  
3. Coneixement de llengües comunitàries: els idiomes comunitaris s'acreditaran mitjançant certificat de coneixements de l'Escola Oficial d'Idiomes i/o universitats, o títols equivalents degudament acreditada aquesta circumstància per l'aspirant.  
4. Diversitat funcional: certificat emés per l'organisme competent en què s'acredite el grau de diversitat funcional.  
h) Cursos: la realització de cursos s'acreditarà a través de certificats o diplomes, i es valorarà únicament si van ser organitzats o convocats per universitats, instituts o escoles oficials de formació de funcionaris, i altres entitats o centres docents públics o privats dels prevists en la Llei orgànica 8/1985, de 13 de juliol, reguladora del dret a l'educació, quan hagen sigut homologats pels instituts o escoles oficials de formació de funcionaris o per la universitat, o estiguen inclosos dins del marc dels plans de formació contínua de les administracions públiques. No es podran valorar ni es tindran en compte els cursos que no expressen la duració en hores lectives.  
  
  
6. Programa de temes  
Matèries comunes:  
Tema 1. La Constitució Espanyola de 1978. Principis generals. Drets i deures fonamentals dels espanyols. La seua protecció. El recurs d'empara. El Defensor del Poble.  
Tema 2. La Corona en la Constitució Espanyola. Les Corts Generals. El Tribunal Constitucional.  
Tema 3. El Govern i l'Administració, Relacions entre el Govern i les Corts Generals. El poder judicial. Regulació constitucional de la justícia. El Consell General del Poder Judicial.  
Tema 4. L'Administració Pública en la Constitució. El dret administratiu bàsic dictat en virtut de l'article 149.1.18 de la Constitució. El desenvolupament legal dut a terme per les Comunitats Autònomes.  
  
Tema 5. Organització territorial de l'Estat. Els Estatuts d'Autonomia. El seu significat. L'organització política i administrativa de les Comunitats Autònomes. La reforma dels Estatuts d'Autonomia. El sistema de la distribució de competències entre l'Estat i les Comunitats Autònomes. Les relacions entre l'Estat i les Comunitats Autònomes.  
  
Tema 6. Especial referència a l'Estatut d'Autonomia de la Comunitat Valenciana: Principis generals i la seua organització.  
Tema 7. Fonts del dret públic. La Llei: concepte, caràcters, classes. Normes del Govern amb força de Llei. El Reglament: les seues classes. Altres fonts del dret administratiu. Els tractats internacionals.  
  
Tema 8. Règim local espanyol. Principis constitucionals. La Província en el règim local. Organització provincial. Competències.  
Tema 9. El Municipi. El terme municipal. La població. L'empadronament. Consideració especial del veí. Informació i participació ciutadana. Organització municipal. Competències. Municipis de gran població.  
Tema 10. Principis generals del procediment administratiu. Normes reguladores. Fases del procediment administratiu.  
Tema 11. Terminació del procediment: el règim del silenci administratiu. El desistiment, la renúncia, la caducitat. L'execució forçosa dels actes administratius. Els recursos administratius. Classes: recurs d'alçada, recurs de reposició i recurs de revisió. El recurs contenciós administratiu.  
Tema 12. Personal al servei de l'Administració Local. La funció pública local i la seua organització. Drets i deures dels funcionaris públics locals. Carrera administrativa i retribucions. Incompatibilitats. Règim disciplinari.  
Tema 13. Delictes contra l'Administració Pública. Delictes del personal funcionari públic contra les garanties constitucionals. Atemptats contra l'autoritat, els seus agents i els funcionaris públics.  
Tema 14. El ciutadà: Concepte i classes. La capacitat dels ciutadans i les seues causes modificatives. L'Estatut del ciutadà: Drets subjectius i interessos legítims, diferències entre tots dos conceptes i obligacions.  
  
Tema 15. Els contractes en les administracions locals: principis generals i especialitats en relació amb el règim general de la contractació de les administracions públiques. Les atribucions dels òrgans de les Corporacions Locals en matèria de contractació. Extinció dels contractes, garanties i responsabilitat.  
Tema 16. Les formes d'activitat de les Entitats Locals. La intervenció administrativa en l'activitat privada. El servei públic en l'esfera local.  
Tema 17. La Llei de Prevenció de Riscos Laborals.  
Tema 18. Marc normatiu en matèria d'Igualtat efectiva de dones i homes i de Protecció Integral contra la Violència de Gènere. Pla d'Igualtat per a empleades i empleats de l'Ajuntament  
  
Matèries específiques:  
Tema 19. Codi deontològic del Consell general de Col·legis Oficials de Psicòlegs. Principis generals. La competència professional i la relació amb altres professionals.  
Tema 20. Codi deontològic del Consell general de Col·legis Oficials de Psicòlegs. La intervenció, l'obtenció i ús de la informació. L'informe  
  
Tema 21. Principis ètics de l'avaluació psicològica  
Tema 22. Característiques evolutives de l'adolescència.  
Tema 23. Rols i funcions del psicòleg. Tasques de la intervenció social. Funcions i competències professionals.  
Tema 24. Rols i funcions del psicòleg. Tasques de la intervenció social. Àmbits d'actuació  
Tema 25. L'atenció psicològica en els Centres Municipals de Serveis Socials  
Tema 26. Els Centres municipals de Serveis Socials. Carta de Serveis.  
Tema 27. Llei 3/2019, de 18 de febrer, de la Generalitat, de Serveis Socials Inclusius de la Comunitat Valenciana: objectius del Sistema Públic Valencià de Serveis Socials. Titulars de drets.  
Tema 28. Llei 3/2019, de 18 de febrer, de la Generalitat, de Serveis Socials Inclusius de la Comunitat Valenciana: els serveis socials d'atenció primària. Funcions i serveis.  
Tema 29. Llei 3/2019, de 18 de febrer, de la Generalitat, de Serveis Socials Inclusius de la Comunitat Valenciana: els serveis socials d'atenció secundària o especialitzats. Funcions i serveis.  
Tema 30. Llei 3/2019, de 18 de febrer, de la Generalitat, de Serveis Socials Inclusius de la Comunitat Valenciana. Intervenció de les persones professionals de serveis socials i instruments tècnics  
Tema 31. Característiques sociodemogràfiques i econòmiques de la població de la ciutat de Tavernes. Diagnosis per l'elaboració del Pla de Serveis Socials de la ciutat de Tavernes.  
Tema 32. El centre ocupacional característiques generals i objectius principals.  
Tema 33. La Llei 19/2017, de 20 de desembre i Decret 60/2018, d'11 de maig, de renda valenciana d'inclusió: concepte, persones titulars i requisits d'accés.  
Tema 34. La Llei 19/2017, de 20 de desembre i Decret 60/2018, d'11 de maig, de renda valenciana d'inclusió: modalitats i complements.  
Tema 35. La Llei 19/2017, de 20 de desembre i Decret 60/2018, d'11 de maig, de renda valenciana d'inclusió: Instruments d'inclusió social i inserció laboral.  
Tema 36. El treball en un gabinet psicopedagògic municipal.  
Tema 37. Parella en crisi. Repercussió en la família. Intervenció psicològica.  
Tema 38. Intervenció psicològica en dol.  
Tema 39. El Pla Valencià d'Inclusió i cohesió social 2017-2022. Objectius i actuacions del Pla  
Tema 40. El Pla Valencià d'Inclusió i cohesió social 2017-2022. Línies i objectius estratègics del pla.  
Tema 41. Llei 26/2018, 21 de desembre, de drets i garanties de la infància i adolescència. Disposicions generals de la protecció social i jurídica de la infància i adolescència.  
Tema 42. Llei 26/2018, 21 de desembre, de drets i garanties de la infància i adolescència: Principis rectors de les polítiques públiques d'infància i adolescència. Llei 3/2019, 18 de febrer, de Serveis Socials Inclusius de la Comunitat Valenciana: atenció primària de caràcter específic.  
Tema 43. Llei 26/2018, 21 de desembre, de drets i garanties de la infància i adolescència: distribució de competències en matèria de drets de la infància i l'adolescència en la Comunitat Valenciana. Competències de les entitats locals.  
Tema 44. Llei 26/2018, 21 de desembre, de drets i garanties de la infància i adolescència: protecció en les situacions de risc: acció protectora, intervenció i declaració de risc.  
Tema 45. El Centres de Dia, SADIA i de suport convivencial de l'Ajuntament. Descripció, organització i objectius.  
Tema 46. Els punts de trobada familiar. Descripció, organització i objectius.  
Tema 47. Els serveis especialitzats d'atenció a la família i la infància (SEAFI) a l'Ajuntament. Descripció, organització i objectius.  
  
Tema 48. El paper de l'àmbit social en l'abordatge de situacions de desprotecció infantil. Aproximació teòrica al fenomen del maltractament i la desprotecció infantil, Detecció, valoració i intervenció des de les entitats locals.  
Tema 49. El paper de l'àmbit social en l'abordatge de situacions de desprotecció infantil. Detecció directa i indirecta de situacions de desprotecció infantil.  
Tema 50. El paper de l'àmbit social en l'abordatge de situacions de desprotecció infantil. Valoració, i diagnòstic. Presa de decisions per a planificació del cas.  
Tema 51. Llei orgànica 5/2000, de 12 de gener, reguladora de la responsabilitat penal dels menors. Mesures susceptibles de ser imposades.  
  
Tema 52. Llei 39/2006, de 14 de desembre, de promoció de l'autonomia personal i atenció a les persones en situació de dependència. El Sistema per a l'Autonomia i Atenció a la Dependència.  
Tema 53. Llei 9/2018, de 24 d'abril, de la Generalitat, de modificació de la Llei 11/2003, de 10 d'abril, de la Generalitat, sobre l'estatut de les persones amb discapacitat: principis i drets.  
Tema 54. L'atenció a les persones amb discapacitat des de l'àmbit municipal: ordenança reguladora de funcionament dels Centres Municipals d'Atenció a Persones amb Discapacitat Intel·lectual.  
Tema 55. Concepte de voluntariat, Valors, principis i dimensions de l'acció voluntària, segon la Llei 45/2015, de 14 d'octubre, de voluntariat.  
Tema 56. Drogodependències: classificació, contextos, subjectes i drogues.  
Tema 57. La intervenció preventiva en drogodependències i altres addiccions.  
Tema 58. Prevenció de les addiccions en l'àmbit educatiu.  
Tema 59. Prevenció de les addiccions en l'àmbit familiar.  
Tema 60. Prevenció de les addiccions en l'àmbit comunitari.  
Tema 61. Prevenció de les addiccions en l'àmbit laboral.  
Tema 62. Prevenció en conductes addictives sense substància.  
Tema 63. Joc patològic. Programes de prevenció de l'addicció al joc.  
Tema 64. Addiccions tecnològiques Videojocs, Internet i xarxes socials. Programes de prevenció.  
Tema 65. Prevenció de trastorns de conducta alimentària.  
Tema 66. Resiliència, definició i factores que l'afavoreixen.  
Tema 67. Les polítiques actives d'ocupació: concepte, principis generals.  
Tema 68. Sistema de formació professional per a l'ocupació en l'àmbit laboral.  
Tema 69. La intermediació laboral: concepte, agents, principis bàsics de la intermediació laboral. Discriminació en l'accés a l'ocupació.  
Tema 70. Accés de les persones desocupades als serveis, Enfocament personalitzat dels serveis: itinerari individual i personalitzat d'ocupació. Col·lectius prioritaris  
Tema 71. Estratègia espanyola d'activació per a l'ocupació 2017-2020: principis d'actuació.  
Tema 72. Estratègia espanyola d'activació per a l'ocupació 2017-2020: plans anuals de política d'ocupació.  
Tema 73. Sistema d'Informació dels Serveis Públics d'Ocupació: principis d'organització i funcionament. Funcions.  
Tema 74. Coordinació d'equips de treball i grups de millora.  
Tema 75. Pla Marco d'Igualtat entre dones i homes de l'Ajuntament de Tavernes: àrees d'actuació, objectius.  
Tema 76. Pla Marco d'Igualtat entre dones i homes de l'Ajuntament de Tavernes: seguiment i avaluació.  
Tema 77. Integració del llenguatge inclusiu: Reglament municipal per a l'ús no sexista del llenguatge.  
Tema 78. Protocol d'actuació enfront de l'assetjament sexual i l'assetjament per raó de sexe a l'Ajuntament de Tavernes.  
Tema 79. Protocol d'actuació en situacions de violència contra les dones a la ciutat de Tavernes. Servei telefònic ATENPRO per a dones víctimes de violència de gènere  
Tema 80. Protocol d'intervenció per a situacions de violència de gènere a l'Ajuntament de Tavernes  
Tema 81. La transversalitat de gènere en les polítiques públiques de l'Ajuntament de Tavernes: concepte de transversalitat en les administracions públiques i pressupostos amb perspectiva de gènere.  
Tema 82. El servei d'ajuda a domicili municipal. Característiques generals i normes de funcionament. Tema 83. L'absentisme escolar: Concepte, tipus, causes i motius  
Tema 84. L'absentisme escolar: Principis d'actuació.  
Tema 85. Pla Municipal d'Absentisme Escolar de l'Ajuntament de Tavernes.  
Tema 86. La Mediació Familiar a la Comunitat Valenciana: Orígens, marc normatiu i conceptes.  
Tema 87. Estrés laboral. Definició, tipus i causes. Mesures preventives. Burn out o síndrome del professional cremat.  
Tema 88. Ansietat, Depressió. Trastorns adaptatius i trastorn d'estrés posttraumàtic. Criteris diagnòstics segons el DSM5. Principals tests de personalitat com a maneres de diagnòstic clínic: 16 PF5, Raven EG, WAI l, NEO PI-R.  
Tema 89. L'organització municipal de l'ajuntament de Tavernes de la Valldigna. L'organigrama dels seus òrgans unipersonals i col·legiats. La Protecció de Dades de Caràcter Personal a l'Ajuntament de Tavernes de la Valldigna: La Guia de Bones Pràctiques de l'Ajuntament. Manual de Procediments i Protocols en matèria de protecció de dades de caràcter personal; Protocols generals i de Seguretat (PR-1 al PR-23).  
Tema 90. Ordenances i reglaments de l'Ajuntament de Tavernes de la Valldigna. Especial referència als següents:  
- Reglament orgànic municipal  
- Reglament de participació ciutadana  
  
Segon  
Publicar aquests bases en el tauler electrònic d'edictes municipal, en el Butlletí Oficial de la Província de València, Diari Oficial de la Generalitat Valenciana i la pàgina web de l'Ajuntament de Tavernes de la Valldigna (www.tavernes.es).  
  
Tercer  
Igualment, significar que aquest acte, de conformitat amb l'article 52.2 de la Llei 7/1985, de 2 d'abril, reguladora de les bases del règim local, posa fi a la via administrativa.  
Contra aquest acte es poden interposar els següents recursos:  
- Amb caràcter potestatiu, recurs de reposició o impugnar-lo directament davant de la jurisdicció contenciosa administrativa.  
En el supòsit que s'interpose el recurs de reposició, s'ha de fer davant de l'òrgan municipal que va dictar l'acte en el termini d'un mes comptador des de l'endemà del dia que va tenir lloc la notificació de l'acte. La interposició impedirà, fins a la resolució expressa o presumpta, la utilització de la via contenciosa administrativa, de conformitat amb la legislació de procediment administratiu. El recurs de reposició caldrà que es resolga i es notifique en el termini d'un mes; en cas contrari, s'entendrà desestimat i quedarà oberta la via contenciosa administrativa.  
- En el supòsit que es decidisca interposar el recurs contenciós administratiu directament, es farà davant del Jutjat Contenciós Administratiu de València, en el terminis següents:  
- Dos mesos comptats des de l'endemà de la notificació de l'acte administratiu que s'impugna.  
- Dos mesos des del dia en què es notifique la resolució del recurs de reposició presentat.  
- Sis mesos des del transcurs d'un mes des de la interposició del recurs de reposició sense que es notifique la resolució.  
Tot això sense perjudici que es pot fer ús de qualsevol altra acció o recurs que s'estime convenient en defensa dels drets dels interessats».  
  
La qual cosa es fa pública per a general coneixement.  
  
Tavernes de la Valldigna, 21 de maig de 2021.- El cap de l'Activitat de Recursos Humans i Gestió de Personal: Valentín Vercher Manclús.